|  |  |  |
| --- | --- | --- |
|  | |  |
| KÄSKKIRI | | 30.03.2018 nr 1-5/42 |
| Riigieelarvelise toetuse eraldamine ning lepingute sõlmimine kodanikuühendustega 2018. aasta riigieelarve menetlemisel tehtud toetuse andmise otsuste alusel |  | |

|  |
| --- |
| Vabariigi Valitsuse 31. mai 2012. a määruse nr 39 „Siseministeeriumi põhimäärus” § 28 punktide 5 ja 19 alusel ning kooskõlas 2018. aasta riigieelarve seaduse § 1 osa 6 jao 10 „Siseministeeriumi valitsemisala“ eelarve kontoga 45 (SAP projektikood S10-RK3-TK-KY, S10-RK3-IN\_KY, tegevusalakood 01600) ja lähtudes11. detsembri 2017. a Riigikogu fraktsioonidega koostatud rahanduskomisjoni 2018. aasta riigieelarve III lugemise muudatusettepaneku aluseks olevast koondloendist |

1. Annan riigieelarvelist toetust käesolevas käskkirjas nimetatud tingimustel ja lisas 1 loetletud juriidilistele isikutele (edaspidi ka *toetuse saaja*) vastavalt toetuse saaja poolt esitatud taotluses kirjeldatud eesmärkidele ja kavandatud eelarvele.
2. Toetuse saajal tekib õigus toetust saada pärast riigieelarvelise toetuse lepingu (edaspidi *leping*) sõlmimist Siseministeeriumiga.
3. Kinnitan lepingu tingimused lisas 2, mida käsitatakse toetuse saaja poolt kättesaamisel pakkumusena sõlmida leping.
4. Kinnitan nõustumuse vormi lisas 3.
5. Leping toetuse saajaga loetakse sõlmituks, kui toetuse saaja allkirjaõigusliku esindaja digitaalallkirjaga vormikohane nõustumus on esitatud Siseministeeriumi e-posti aadressile info@siseministeerium.ee. Nõustumus tuleb esitada hiljemalt 15.04.2018.
6. Siseministeerium kannab toetuse saaja arvelduskontole lisas 1 määratud summa 7 tööpäeva jooksul pärast lepingu sõlmimist.
7. Sõltumata lepingu sõlmimise ajast on toetuse saaja õigustatud tegema sihtotstarbelisi kulusid vastavalt taotluses märgitud perioodile, kuid mitte enne kui 01.01.2018 ega hiljem kui 31.12.2018.
8. Toetuse andja kontaktisik lepingu täitmisel on Aveli Ainsalu, nõunik, kantsleri juhtimisala, korrakaitse- ja migratsioonipoliitika asekantsleri valdkond, kodakondsus- ja rändepoliitika osakond, telefon 6125203, e-post aveli.ainsalu@siseministeerium.ee.
9. Toetuse saaja on kohustatud esitama lepingus ettenähtud aruanded hiljemalt 10 tööpäeva jooksul alates taotluses märgitud projekti lõppemisest.
10. Riigieelarvelise toetuse eesmärgipärast, sihtotstarbelist ja säästlikku kasutamist kontrollib Siseministeeriumi kontaktisik.

|  |  |
| --- | --- |
| *(allkirjastatud digitaalselt)*  Lauri Lugna  kantsler |  |

Lisa 1. Toetuse saajad

Lisa 2. Riigieelarvelise toetuse lepingu tingimused

Lisa 3. Pakkumusega nõustumus